Mieli Tėveliai,
Rašau Jums, norėdama pasidalinti patirtimi pratinant savo, dar pusantrų metukų neturinčių, dukrytę prie darželio. Ji nuo pat pirmos dienos darželyje jautėsi puikiai ir iki šiol mes jį su malonumu lankome. Įdomu, kaip man tai pavyko? Kodėl nebuvo ašarų? Tuomet skaitykite toliau.
Taigi sėkmingai darželio lankymo pradžiai reikės:
1. Nuteikti save teigiamai;
2. Nuteikti teigiamai vaiką;
1.  Nuteikti save teigiamai, tai reiškia suprasti ir įtikinsi save, kad darželis yra puiki vieta! Jūs, mieli tėveliai, esate surišti su savo vaikais emociškai t.y vaikutis jaučia, jei Jūs jaudinatės ar džiaugiatės. Taigi jei jūs liūdėsite palikti vaiką darželyje, jis liūdės ten pasilikdamas. O juk darželis – puiki vieta visapusiškam vaiko lavinimui. Čia jis išmoks būti savarankiškas, čia jis sutiks daug naujų žmonių. Dar daugiau, čia jis mokysis bendrauti su bendraamžiais. Čia jūsų brangiausias turtas patirs daug naujo ir pasisems žinių, būtinų ateičiai. Čia bus lavinami jo piešimo, dainavimo ir judesio įgūdžiai. O jūsų vaikas išmoks naujų žaidimų ir išgirs įdomių pasakų. Galėčiau vardinti ir vardinti darželio privalumus, tačiau paliksiu vietos Jūsų fantazijai, juk tai Jūs turite atrasti pliusų ugdymo įstaigoje, į kurią vesite savo vaiką. Tačiau žinokite, - tik teigiamai nusiteikę, teigiamai nuteiksite ir savo atžalą, jokios dirbtinės šypsenos nepadės, jei sieloje graušitės palikdami vaiką. Patikėkite, darželis – būtinas etapas vaiko gyvenime. Jei netikite dabar, patikėsite per pirmąjį Jūsų vaiko pasirodymą darželio renginyje. Kai pasipuošęs Jūsų mažylis, sušoks, sugros ar sudainuos Jums ir visiems susirinkusiems svečiams;
2. Nuteikti teigiamai vaiką, tai reiškia mėnesį, o dar geriau – kelis mėnesius, prieš vedant vaiką į darželį, pratinti jį prie aplinkos, žmonių. Siekiamas rezultatas, - kad vaikas priprastų būti su kitais žmonėmis ir suprastų, kad Jūs, palikę jį, vis tiek grįšite. Palikti vaiką su seneliais, tetomis ar drauge, valandai dviem ar pusei dienos reikėtų bent kelis kartus per savaitę. (Nepamirškite savo emocines būkles, palikite vaiką su džiaugsmu. Tikėkite, kad jam bus smagu pakeisti aplinką). Na, o tą dieną kai  važiuosite į darželį, papasakokite, kaip ten buvo smagu ir įdomu. Atvažiavę džiaugsmingai sušukite ir pasakykite: ,,Valio! Darželis!”. Taip, džiaukitės kasdien. Nuvedę vaiką į grupę, elkitės taip. Lyg tai būtų eilinis vaikučio palikimas pas tetą ar močiutę. Pirmą dieną  palikite tik valandėlei ar dviem ir diena po dienos laiką ilginkite (čia Jums patars auklėtojos). Jūsų vaikas pilnai pripras prie darželio ir galės pasilikti ten visą dieną ne anksčiau nei po dviejų savaičių, tad atsižvelkite į tai, jei leidžiate vaiką į darželį, matyt, netrukus Jums reikės grįžti į darbą.
Darželio blogyvė – liga. Nusiteikite, kad Jūsų vaikas sirgs, tačiau tai nėra labai blogai. Vaikas turi persirgti, kad įgytų imunitetą. Neturės galimybės persirgti būdamas darželinio amžiaus, sirgs mokykloje. O mes nenorime, kad praleistų pamokas, tiesa? Taigi, priimkite, kaip neišvengiamą ir būtiną dalyką, ir tuomet pamatysite kaip palengvės. Juk dažniausia nutinka tai, ko labiausiai bijai. Galbūt, jei nebijosite ligų, jos ir nepuls? Na, jų vis vien visiškai išvengti nepavyks, tačiau jos tikrai bus rečiau ir pareis lengviau, nei bijant ir jaudintis.
[bookmark: _GoBack]Na štai! Viskas taip paprasta! Svarbiausia teigiamas nusiteikimas!
Iki susitikimo darželyje!    

